CELEX: 62020TN0076
Language: hr
Date: 2020-02-07 00:00:00
Title: Predmet T-76/20: Tužba podnesena 7. veljače 2020. – Češka Republika protiv Komisije

30.3.2020   
            
            
               HR
            
            
               Službeni list Europske unije
            
            
               C 103/37
            
         
      Tužba podnesena 7. veljače 2020. – Češka Republika protiv Komisije
      (Predmet T-76/20)
      (2020/C 103/52)
      Jezik postupka: češki
      
         Stranke
      
      
         Tužitelj: Češka Republika (zastupnici: M. Smolek, J. Pavliš, O. Serdula i J. Vláčil, agenti)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Provedbenu odluku Komisije (EU) CCI 2014CZ06RDNP 001od 28. studenoga 2019. o suspenziji privremenih plaćanja povezanih s programom razvoja ruralnih područja Češke Republike od 2014.-2020., koja se odnose na izdatke učinjene u razdoblju od 16. listopada 2018. do 31. prosinca 2018. i od 1. siječnja 2019. do 31. ožujka 2019. (priopćeno pod brojem dokumenta C(2019) 8647 final);
               
            
                  —
               
               
                  naloži Komisiji snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga..
      
                  1.
               
               
                  Prvi tužbeni razlog se temelji na povredi članka 41. stavka 1. Uredbe (EU) br. 1306/2013 Europskog parlamenta i Vijeća (1) (u daljnjem tekstu: Uredba br. 1306/2013). Komisija pogrešno smatra da su potpore na koje se odnose predmetni izdaci dodijeljene protivno nacionalnom pravu. Predmetne odredbe nacionalnog prava nisu, međutim, mogle biti povrijeđene, jer se one uopće ne odnose na tu vrstu potpora na koje se odnose suspendirana plaćanja.
               
            
                  2.
               
               
                  Drugi tužbeni razlog se također temelji na povredi članka 41. stavka 1. Uredbe br. 1306/2013. Čak i kada bi se predmetne odredbe nacionalnog prava odnosile na tu vrstu potpora (a što nije slučaj), jedan dio suspendiranih plaćanja se odnosi na projekte na koje se te odredbe ne primjenjuju ratione temporis.
               
            
         (1)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL 2013, L 347, str. 549.).